****

**ΔΕΛΤΙΟ ΤΥΠΟΥ**

**ΠΡΟΓΡΑΜΜΑ ΕΝΙΣΧΥΣΗΣ ΕΠΙΧΕΙΡΗΣΕΩΝΚΑΙ ΣΥΝΕΤΑΙΡΙΣΜΩΝ 2019**

Ο Φιλανθρωπικός Οργανισμός της Ιεράς Αρχιεπισκοπής Αθηνών **ΑΠΟΣΤΟΛΗ**, σε συνεργασία και με χρηματοδότηση του Διεθνούς Ανθρωπιστικού Οργανισμού InternationalOrthodoxChristianCharities – **IOCC**,διενεργεί για πέμπτη συνεχή χρονιά πρόγραμμα ενίσχυσης επιχειρήσεων και συνεταιρισμών που δραστηριοποιούνται στον πρωτογενή και δευτερογενή τομέα με **δωρεά εξοπλισμού ή/και υπηρεσιώνκαι επιχειρηματική καθοδήγηση (mentoring)**. Από το 2014 μέχρι σήμερα 84 επιχειρήσεις και συνεταιρισμοί έχουν λάβει παραγωγικό εξοπλισμό συνολικής αξίας 1.302.517€ εκσυγχρονίζοντας την παραγωγική τους διαδικασία, δημιουργώντας ή διατηρώντας θέσεις εργασίας. Παράλληλα, τα μέλη 19 αγροτικών συνεταιρισμών εκπαιδεύτηκαν στην ασφαλή διαχείριση τροφίμων, ενώ οι ιδιοκτήτες 15 μικρών επιχειρήσεων του αγρο-διατροφικού τομέα και των πολιτιστικών και δημιουργικών βιομηχανιών ενισχύθηκαν και με επιχειρηματική καθοδήγηση (mentoring) από έμπειρα μέλη – μέντορες του ΚΕΜΕΛ (Κέντρο Εθελοντών Μάναντζερ Ελλάδος).

Δικαίωμα συμμετοχής στο Πρόγραμμα έχουν επιχειρήσεις και συνεταιρισμοί που είναι εγκατεστημένοι στην Ελλάδα, δραστηριοποιούνται στους τομείς της **Αγροδιατροφής**/ **Βιομηχανίας Τροφίμων και Πολιτιστικών και Δημιουργικών Βιομηχανιών** (ΠΔΒ) και έχουν κλείσει δύο διαχειριστικές χρήσεις, με ανώτατο ετήσιο κύκλο εργασιών €1.200.000.

**Ο ωφελούμενος δύναται να λάβει δωρεά παραγωγικού εξοπλισμού/ υπηρεσιών συνολικής αξίας έως 10.000 ευρώ** (περιλαμβανομένου ΦΠΑ) και **επιπλέον επιχειρηματική καθοδήγηση (mentoring).**

**Υποβολή αιτήσεων**: μόνο ηλεκτρονικά χωρίς προσκόμιση δικαιολογητικών κατά το στάδιο της υποβολής, έως και **31 Μαρτίου 2019**.

**Πληροφορίες και ανακοινώσεις:** Οι ενδιαφερόμενοι μπορούν να αναζητούνπληροφορίες στην ιστοσελίδατου οργανισμού ΑΠΟΣΤΟΛΗ [www.mkoapostoli.gr](http://www.mkoapostoli.gr)στην ενότητα «**Η Δράση μας**», στην υποενότητα «**Προγράμματα**» με τον τίτλο «**Πρόγραμμα Ενίσχυσης Επιχειρήσεων και Συνεταιρισμών 2019**».